સામે પક્ષે એક્ઝિક્યુટીવ કમિટીના ચેરમેન પ્રેમચંદ લાલવાણીએ આવક ઘટવા માટે એક કારણ બાંધકામની સત્તા નૂડામાં અગાઉ ગઈ હોય તે પણ જણાવ્યું હતું. તેમણે બજેટ ગ્રાંટ ઉપર આધારિત હોય કેટલાક કામો ઉપર અસર પડતી હોવાનું પણ જણાવ્યું હતું. શાસકપક્ષના સભ્ય ત્રિભોવન ચાવડાએ વિપક્ષની દલીલોને ખોટી ગણાવી સવાલોના જવાબ માંગવાની વાત સાથે સહમત ન થતા બંને પક્ષે તડાફડી થઈ હતી. સભા દરમિયાન અપક્ષ સભ્ય કૃતિકા વૈદને કારણે સભામાં વિક્ષેપ આવ્યો હતો. ઘણો સમય શોરબકોરમાં વેડફાતા શાસક પક્ષે બજેટ ઉપર વધુ ચર્ચાની માંગણી ન સ્વીકારતા વિપક્ષે ભારે સૂત્રોચ્ચાર કર્યો હતો.